Ադրբեջանական լրատվամիջոցները հայտնում են, որ առաջին փոխվարչապետ, վթարի պատճառների հետաքննության հարցերով հանձնաժողովի ղեկավար Յագուբ Էյուբովը տեղեկացրել է, որ վթարն ազդել է մի շարք պետական օբյեկտների գործունեության վրա։ Մասնավորապես՝ դադարեցվել է բոլոր սարքավորումների աշխատանքը Բաքվի նավթի վերամշակման գործարանում։ «Հիմա գործարանում աշխատանքային ռեժիմի են վերադարձվում բոլոր սարքավորումները, բացի կատալիտիկ կրեկինգի սարքավորումից։ Այդ սարքավորման ռեգեներատորային բլոկում խնդիր է առաջացել, որը մանրակրկիտ կպարզվի զննումից հետո։ Նախնական գնահատականներով՝ վերանորոգման- վերականգնման աշխատանքները 8-10 օր կտևեն»,- ասել է Էյուբովը։